Laaso dawaco (, .) Waa magaalo ku taal gobolka Bari Soomaaliya waxay u jirtaa magaalada Bosaso 110 Kilomitir dhanka koonfureed, waxay ku taalaa jidka dheer ee isku xira Woqooyi iyo koonfur, in muddo ahna waxay dadaal ugu jirtay sidii ay u noqon lahayd Degmo buuxda, dadaaladaas ayaa ilaa hadda socda. Magaalada waxaa la assaasay qarnigii 14-aad waxayna leedahay deegaan aad u ballaaran oo hoos yimaada Deegaanka oo la Asaasay qiyaastii qarnigii 14-aad waa deegaan aad u facweyn taariikh ahaanna waa deegaan daaqsimeed waxaana ku hareeraysan dhul aad ugu wanaagsan daaqsinka xoolaha kuwa ugu muhiimsanna waxaa kamida deegaanada Barookhle oo aad ballaaran, Dooxada balli-gorayo, deegaanada Carmooyin, Togga Jiifiseed, Iyo deegaano kale oo aad u ballaaran oo badidood dhaca dhanka koonfureed ee laaso dawaco. sidoo kale waxaa jira ceelal soo jireen ah oo deegaan kani leeyahay ceelashaas oo leh biyo daba dheeraada oo xoola dhaqatadu ku roob da'sadaan xilliyada abaaraha, Qiyaastii qarnigii 14-aad ayaa koox xoolo dhaqato ahi dhowr guri deegaanka ka dhisteen sidaas ayeeyna laaso dawoco si tartiib tartiib ah isugu bedeshay magaalo aan laga guurin oo soo jireen ah, waxaanna xusid mudan in laaso dawoco la factahay magaalada bosaso oo qiyaastii qarnigii 14-aad la Udubka loo muday.